JY LEES NOU Kuierkos vir Kersfees: Spyskaart #3 Kom sit aan
Luister na die stem van Kersfees en gee van jouself. Nooi jou familie en vriende en geniet die vreugde van 'n lang kuier om 'n formele tafel op Oukersaand.
Dek jou tafel
"Die belangrikste van 'n aansit-ete is dat die tafel so mooi helder en aantreklik sal lyk dat die gaste lekker sal gesels en eet. Alles wat vir die ete nodig is, moet daar wees."
Kerse gee atmosfeer
Blomme sorg vir geur én atmosfeer
Kies 'n kleurskema en hou daarby
Tafelversierings moet so wees dat al die gaste mekaar kan sien
Dek glase regs bo langs die bord, en dek vir elke gas 'n glas vir elke drankie op die spyskaart, byvoorbeeld 'n waterglas, vonkelwynglas, rooiwynglas en witwynglas
Silwer-eetgerei is altyd in die mode. Meng dit met moderne vlekvryestaalmessegoed as jy nie genoeg het nie. En onthou: Dek die eetgerei so dat dit van buite na binne gebruik word
Die gasvrou besluit wie waar sit en sy dui dit met pleknaamkaartjies aan. Wissel manlike en vroulike gaste af. Die ideaal is dat die gasheer en gasvrou aan die twee punte van die tafel sit sodat hulle aan al die gaste kan aandag gee.